'Inspirasiekos met SARIE' se forelresepte (episode 5)
JY LEES NOU 'Inspirasiekos met SARIE' se forelresepte (episode 5)
In die vyfde episode van Inspirasiekos met SARIE op VIA (DStv-kanaal 147) maak Herman lyn nat by 'n forelplaas in die Du Toitskloof-pas. Hy leer hoe die vis met sy bekende pienk kleur geteel word van eier tot vis. Alles vir 'n dankiesê-feesmaal vir die boer en sy span.
Hier deel hy die feesresepte én Whirlpool deel ook 'n lekker resep vir pangebraaide forel.
Herman se gerookteforel-patee
100 g gerookte forel, fyngevlok
45 ml geroomde peperwortel (horseradish cream)
20 ml vinkel, fyngekap
Meng al die bestanddele buiten die seldery en radys en geur goed met sout en swartpeper. Skep mengsel in mooi opdienbak. Gebruik groenteskiller en maak repe seldery. Dompel seldery en radys in yswater vir 3 minute. Skud water af en garneer patee met seldery. Sit voor met brood van jou keuse.
Herman se heelvis in parmaham met bottersous
Jy kan dié resep gebruik vir enige vis waarop jy jou hand kan lê. As jy hou van varswatervis, stel ek iets soos forel voor. As jy meer luuks wil wees, sal heel salm baie lekker wees. Die geheim van vars vis is om dit eenvoudig te berei en nie te veel geurmiddels te gebruik nie. Laat die vis se smaak die praatwerk doen.
1 (800 g) heel vis van jou keuse, skoongemaak
2 hande vol pietersielie
1 stingel suurlemoengras
24 repies parmaham
Verhit die oond tot 180 °C. Plaas die vis in 'n groot oondroosterpan en vul die buik met pietersielie, suurlemoen, suurlemoengras en knoffel. Geur sowel buite-om as binne-in met sout en peper en pak dit dan toe met hamrepies (jy kan die ham ook met repies gerookte spek vervang). Plaas die vis in die warm oond en bak 25 minute oop of tot die spek goudbruin en bros is.
Maak die bottersous terwyl die vis bak: Plaas die eiergele, asyn en mosterd in 'n groot glasbeker waarin die gesmelte botter ook sal pas. Verwerk dit met 'n staafmenger (stick blender) tot goed gemeng. Voeg die botter geleidelik by terwyl die menger loop en klits dit dan tot 'n dik, romerige sous vorm. Geur goed met sout en peper. Plaas die gaar vis op 'n warm opdienbord en garneer dit met fyngekapte pietersielie. Sit voor met die bottersous en suurlemoenskywe.
Pangebraaide forel (Pan-seared trout)
gemengde groen mini-groente
vars Engelse komkommer
Geur vis met sout en peper.
Gooi olyfolie oor die filette.
Maak 'n pan oor matige hitte warm en braai die vis vir 2 - 3 minute aan elke kant.
Dien op met vars slaai van mini-groente, vars komkommer en Franse brood.
Produk van die week: iXelium-stoof
Whirlpool se se iXelium-behandeling is hoogs bestand teen krapmerke en vergeling oor tyd. Gebruik water om skoon te maak. Dit kom met 'n 10-jaar-waarborg teen vergeling en korrosie.